F. Mikloško, poslanec: (2002-02-08):
J. Migaš, predseda NR SR: Panie poslankyne, páni poslanci, hlasujeme o procedurálnom návrhu, ktorý predniesol pán poslanec Mikloško. Hlasujeme. Hlasujeme o procedurálnom návrhu pána poslanca Mikloška. Hlasujeme. (Hlasovanie.) Prítomných je 68 poslancov, Národná rada nie je schopná uznášať sa. Budeme pokračovať ďalej v rokovaní Národnej rady. Panie poslankyne, páni poslanci, pristúpime k hlasovaniu o včera prerokovaných návrhoch. Najskôr budeme hlasovať... Panie poslankyne, páni poslanci, prezentujme sa, aby sme zistili počet prítomných poslancov a potom dám hlasovať o prvom zákone. Prezentujme sa, prezentácia, panie poslankyne, páni poslanci. Prezentujeme sa. Prezentácia. Prítomných je 100 poslancov, Národná rada je schopná uznášať sa. Panie poslankyne, páni poslanci, pristúpime k hlasovaniu o včera prerokovaných návrhoch. Najskôr budeme hlasovať v prvom čítaní o vládnom návrhu zákona o prevencii závažných priemyselných havárií a o doplnení niektorých zákonov . Pán poslanec Mikloško, o vašom procedurálnom návrhu dám hlasovať neskôr. Tlač 1269. Spravodajcom je pán poslanec Vrždák. Nech sa páči, máte slovo, uveďte hlasovanie k tomuto bodu. P. Vrždák, poslanec: Ďakujem. Vážený pán predseda, vážené panie poslankyne, vážení páni poslanci, nakoľko v rozprave nevystúpil žiaden poslanec a s ohľadom na oprávnenia, ktoré pre mňa ako spravodajcu výboru vyplývajú z § 73 zákona Národnej rady Slovenskej republiky o rokovacom poriadku Národnej rady Slovenskej republiky, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že prerokuje vládny návrh zákona o prevencii závažných priemyselných havárií a o doplnení niektorých zákonov, tlač 1269, v druhom čítaní. Pán predseda, prosím, dajte hlasovať. J. Migaš, predseda NR SR: Prvé hlasovanie podľa § 73 zákona o rokovacom poriadku. Hlasujeme. Hlasujeme o tom, aby sme uvedený zákon prerokovali v druhom čítaní. Hlasujeme. (Hlasovanie.) Prítomných je 100 poslancov, za 98, proti nikto, 1 sa zdržal, 1 nehlasoval. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie, pán spravodajca. P. Vrždák, poslanec: Ďakujem. Keďže sme hlasovaním rozhodli, že návrh zákona prerokujeme v druhom čítaní, odporúčam v zmysle § 74 ods. 1 zákona Národnej rady Slovenskej republiky o rokovacom poriadku, v súlade s rozhodnutím predsedu Národnej rady Slovenskej republiky č. 1395 z 29. novembra 2001 návrh zákona prideliť v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady pre životné prostredie a ochranu prírody a výborom, ktorým je návrh zákona pridelený, aby ho prerokovali v lehote do 8. marca 2002 a gestorský výbor v lehote do 11. marca 2002. Pán predseda, prosím, dajte hlasovať. J. Migaš, predseda NR SR: Hlasujeme. Hlasujeme o pridelení výborom a o určení lehoty na prerokovanie. (Hlasovanie.) Prítomných je 101 poslancov, za 100, proti nikto, nikto sa nezdržal, 1 nehlasoval. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Ďalej nasleduje hlasovanie o návrhu uznesenia k návrhu na vyslovenie súhlasu Národnej rady Slovenskej republiky s ratifikáciou dodatku montrealského protokolu o látkach, ktoré porušujú ozónovú vrstvu, prijatého na 11. stretnutí strán v Pekingu , tlač 1191. Čiže hlasujeme o tlači 1191. Nech sa páči, pán poslanec Ambróš ako spravodajca. L. Ambróš, poslanec: Vážený pán predseda, prosím, dajte hlasovať o tomto návrhu na uznesenie: Národná rada Slovenskej republiky podľa čl. 86 písm. d) Ústavy Slovenskej republiky, vyslovuje súhlas s ratifikáciou dodatku montrealského protokolu o látkach, ktoré porušujú ozónovú vrstvu, prijatého na 11. stretnutí strán v Pekingu. J. Migaš, predseda NR SR: Prezentujme sa a hlasujme. Tu je potrebná nadpolovičná väčšina. Prítomných je 100 poslancov, za 100, proti nikto, nikto sa nezdržal, všetci hlasovali. Ďakujem. Konštatujem, že navrhované uznesenie sme schválili. Nasleduje hlasovanie v prvom čítaní o vládnom návrhu ústavného zákona o bezpečnosti štátu v čase vojny, vojnového stavu, výnimočného stavu a núdzového stavu , tlač 1311. Spravodajcom je pán poslanec Ošváth, nech sa páči. Je to ústavný zákon, ale my hlasujeme o tom, aby prešiel do druhého čítania, čiže nie je potrebná ústavná väčšina. Nech sa páči, pán poslanec Ošváth. P. Ošváth, poslanec: Vážený pán predseda, kolegyne, kolegovia, odporúčam v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prijať uznesenie, aby Národná rada prijala návrh, že predmetný vládny návrh ústavného zákona prerokuje v druhom čítaní. J. Migaš, predseda NR SR: Prezentujme sa a hlasujme. Hlasujeme o tom, aby sme uvedený zákon prerokovali v druhom čítaní. Hlasujeme. (Hlasovanie.) Prítomných je 102 poslancov, za 97, proti nikto, 4 sa zdržali, 1 nehlasoval. Konštatujem, že Národná rada sa uzniesla, že tento vládny návrh ústavného zákona prerokuje v druhom čítaní. Druhé hlasovanie. P. Ošváth, poslanec: Ďalej odporúčam, pán predseda, aby sme v súlade s § 74 ods. 1 a ods. 2 zákona č. 350/1996 Z. z. o rokovacom poriadku Národnej rady Slovenskej republiky a rozhodnutím predsedu Národnej rady Slovenskej republiky prijali rozhodnutie o pridelení uvedeného návrhu ústavného zákona týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre obranu a bezpečnosť ako gestorskému výboru a Výboru Národnej rady Slovenskej republiky pre ľudské práva a národnosti. Zároveň odporúčam tento vládny návrh ústavného zákona prerokovať v druhom čítaní vo výboroch do 8. marca 2002 a v gestorskom výbore do 11. marca 2002. J. Migaš, predseda NR SR: Prezentujme sa a hlasujme. Hlasujeme. (Hlasovanie.) Prítomných je 102 poslancov, za 100, proti nikto, 1 sa zdržal, 1 nehlasoval. Konštatujem, že Národná rada pridelila návrh ústavného zákona výborom, určila gestorský výbor a lehotu výborom na prerokovanie návrhu zákona v druhom čítaní. Pokračujeme v hlasovaní v prvom čítaní o vládnom návrhu zákona o obrane Slovenskej republiky , tlač 1312. Čiže hlasujeme o tlači 1312. Spravodajcom je opäť pán poslanec Ošváth. Nech sa páči. P. Ošváth, poslanec: Vážený pán predseda, kolegyne, kolegovia, odporúčam k predmetnému návrhu zákona, aby sme v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prijali uznesenie, aby Národná rada prijala návrh, že predmetný vládny návrh zákona prerokuje v druhom čítaní. J. Migaš, predseda NR SR: Prezentujme sa a hlasujme. Hlasujeme, aby sme uvedený zákon prerokovali v druhom čítaní. Hlasujme. (Hlasovanie). Prítomných je 106 poslancov, za 104, proti nikto, 1 sa zdržal, 1 nehlasoval. Konštatujem, že tento návrh sme schválili. Druhé hlasovanie. P. Ošváth, poslanec: V súlade s § 74 ods. 1 a 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a rozhodnutím predsedu Národnej rady Slovenskej republiky odporúčam prijať rozhodnutie o pridelení uvedeného návrhu zákona týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre obranu a bezpečnosť ako gestorskému výboru a Výboru Národnej rady Slovenskej republiky pre ľudské práva a národnosti. Zároveň odporúčam tento vládny návrh zákona prerokovať v druhom čítaní vo výboroch do 8. marca 2002 a v gestorskom výbore do 11. marca 2002. J. Migaš, predseda NR SR: Prezentujme sa a hlasujem. Hlasujeme. (Hlasovanie). Prítomných je 101 poslancov, za 100, proti nikto, nikto sa nezdržal, 1 nehlasoval. Konštatujem, že Národná rada pridelila návrh zákona výborom, určila gestorský výbor a lehotu výborov na prerokovanie návrhu zákona v druhom čítaní. Ďalej budeme hlasovať v prvom čítaní o vládnom návrhu zákona o ozbrojených silách Slovenskej republiky , tlač 1313. Spravodajcom je opäť pán poslanec Ošváth. Nech sa páči. P. Ošváth, poslanec: Ďakujem. Pán predseda, odporúčam v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prijať uznesenie, aby Národná rada prijala návrh, že predmetný vládny návrh zákona prerokuje v druhom čítaní. J. Migaš, predseda NR SR: Hlasujeme. Hlasujeme, aby sme uvedený vládny návrh zákona prerokovali v druhom čítaní. Hlasujeme o tlači 1313. (Hlasovanie). Prítomných je 99 poslancov, za 97, proti nikto, 1 sa zdržal, 1 nehlasoval. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie. P. Ošváth, poslanec: V súlade s § 74 ods. 1 a 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších prepisov a rozhodnutím predsedu Národnej rady Slovenskej republiky odporúčam prijať rozhodnutie o pridelení uvedeného návrhu ústavného zákona týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre obranu a bezpečnosť ako gestorskému výboru a Zahraničnému výboru Národnej rady Slovenskej republiky. Zároveň odporúčam tento vládny návrh zákona prerokovať v druhom čítaní vo výboroch do 8. marca 2002 a v gestorskom výbore do 11. marca 2002. J. Migaš, predseda NR SR: Hlasujeme. (Hlasovanie). Prítomných je 99 poslancov, za 97, proti nikto, 2 sa zdržali, všetci hlasovali. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Nasleduje hlasovanie v prvom čítaní o vládnom návrhu zákona o brannej povinnosti , tlač 1314. Nech sa páči, opäť pán poslanec Ošváth, spravodajca. P. Ošváth, poslanec: Odporúčam v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prijať uznesenie, aby Národná rada prijala návrh, že predmetný vládny návrh zákona prerokuje v druhom čítaní. J. Migaš, predseda NR SR: Hlasujeme. Hlasujeme, aby vládny návrh zákona o brannej povinnosti bol prerokovaný v druhom čítaní. Hlasujeme. (Hlasovanie). Prítomných je 100 poslancov, za 97, proti nikto, 2 sa zdržali, 1 nehlasoval. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie. P. Ošváth, poslanec: V súlade s § 74 ods. 1 a 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a rozhodnutím predsedu Národnej rady Slovenskej republiky odporúčam prijať rozhodnutie o pridelení uvedeného návrhu zákona týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre obranu a bezpečnosť ako gestorskému výboru a Výboru Národnej rady Slovenskej republiky pre ľudské práva a národnosti. Zároveň odporúčam tento vládny návrh zákona prerokovať v druhom čítaní vo výboroch do 8. marca 2002 a v gestorskom výbore do 11. marca 2002. J. Migaš, predseda NR SR: Hlasujeme. (Hlasovanie). Prítomných je 99 poslancov, za 99, proti nikto, 1 sa zdržal, 1 nehlasoval. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 370/1997 Z. z. o vojenskej službe v znení neskorších predpisov , tlač 1290. Spravodajcom je pán poslanec Hoffmann, nech sa páči. A. Hoffmann, poslanec: Vážený pán predseda, kolegyne, kolegovia, odporúčam v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prijať uznesenie, aby Národná rada prijala návrh, že predmetný návrh zákona prerokuje v druhom čítaní. Môžete dať hlasovať, pán predseda. J. Migaš, predseda NR SR: Hlasujeme. (Hlasovanie). Prítomných je 98 poslancov, za 88, proti nikto, 5 sa zdržali, 5 nehlasovali. Konštatujem, že tento návrh sme schválili. Druhé hlasovanie. A. Hoffmann, poslanec: V súlade s § 74 ods. 1 a 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a rozhodnutím predsedu Národnej rady Slovenskej republiky odporúčam prijať rozhodnutie o pridelení o uvedení návrhu zákona týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre obranu a bezpečnosť ako gestorskému výboru. Zároveň odporúčam tento vládny návrh zákona prerokovať v druhom čítaní vo výboroch do 8. marca 2002 a v gestorskom výbore do 11. marca 2002. Môžete dať hlasovať, pán predseda. J. Migaš, predseda NR SR: Hlasujeme. (Hlasovanie). Prítomných je 97 poslancov, za 94, proti nikto, 2 sa zdržali, 1 nehlasoval. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Nakoniec budeme hlasovať o návrhu uznesenia k návrhu na vyslovenie súhlasu Národnej rady Slovenskej republiky s prítomnosťou zahraničných ozbrojených síl na území Slovenskej republiky a návrh na vyslovenie súhlasu s dohodou medzi vládou Slovenskej republiky, vládou Českej republiky a vládou Poľskej republiky o mnohonárodnej brigáde , tlač 1232. Nech sa páči, pán spravodajca. A. Hoffmann, poslanec: Návrh na uznesenie Národnej rady Slovenskej republiky k návrhu na vyslovenie súhlasu Národnej rady Slovenskej republiky s prítomnosťou zahraničných ozbrojených síl na území Slovenskej republiky a návrh na vyslovenie súhlasu s dohodou medzi vládou Slovenskej republiky, vládou Českej republiky a vládou Poľskej republiky o mnohonárodnej brigáde, tlač 1232. Národná rada Slovenskej republiky podľa článku 81 písm. l) Ústavy vyslovuje súhlas s prítomnosťou zahraničných ozbrojených síl na území Slovenskej republiky. Dajte, prosím, hlasovať. J. Migaš, predseda NR SR: Panie poslankyne, páni poslanci, čiže najprv hlasujeme o prítomnosti a potom o zmluve, čiže prvé hlasovanie v rámci tohto bodu. Hlasujeme. Hlasujeme o prvom uznesení k tomuto bodu. Hlasujeme o tom, aby národná vyslovila súhlas s prítomnosťou zahraničných ozbrojených síl na území Slovenskej republiky. (Hlasovanie). Prítomných je 100 poslancov, za 92, proti nikto, 4 sa zdržali, 4 nehlasovali. Konštatujem, že Národná rada vyslovila súhlas s prítomnosťou zahraničných ozbrojených síl na území Slovenskej republiky. Nech sa páči, ďalej. A. Hoffmann, poslanec: Druhé hlasovanie. Podľa čl. 86 písm. d) Ústavy Slovenskej republiky, že Národná rada Slovenskej republiky vyslovuje súhlas s dohodou medzi vládou Slovenskej republiky, vládou Českej republiky a vládou Poľskej republiky o mnohonárodnej brigáde a rozhodla, že ide o dohodu podľa čl. 7 ods. 5 Ústavy Slovenskej republiky, ktorá má prednosť pred zákonmi. Dajte, prosím, hlasovať. J. Migaš, predseda NR SR: Panie poslankyne, páni poslanci, chcem pripomenúť, že to je medzinárodná zmluva a tu je potrebných 76 zo všetkých poslancov Národnej rady. Prezentujme sa a hlasujme. Je potrebných 76 hlasov na schválenie tejto medzinárodnej zmluvy. Hlasujeme. (Hlasovanie.) Prítomných je 101, za 97, proti nikto, 3 sa zdržali, 1 nehlasoval. Konštatujem, že navrhované uznesenia sme schválili. Panie poslankyne, páni poslanci, pristúpime k prvému čítaniu o návrhu poslanca Národnej rady Slovenskej republiky Mariana Mesiarika na vydanie zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov. Návrh zákona ste dostali ako tlač 1303. (Hlasy z pléna.) Dokončím, dám procedurálny návrh, pán poslanec. Návrh zákona ste dostali ako tlač 1303, návrh na pridelenie návrhu zákona na prerokovanie výborom Národnej rady máte v mojom rozhodnutí pod č. 1429. Pán poslanec Mesiarik, najprv budeme hlasovať o procedurálnom návrhu pána poslanca Mikloška, potom vám dám slovo, aby ste uviedli zákon. Prezentujme sa. Pán poslanec Mikloško, nech sa páči. Procedurálny návrh. Zopakujte, aby poslanci vedeli, o čom máme hlasovať a dám o tom hlasovať. Nech sa páči. Pán poslanec Mikloško.